KOMMISSIONENS BERETNING - Kommissionens årsberetning om Garantifondens situation og om forvaltningen af fonden i regnskabsåret 2002

INDHOLDSFORTEGNELSE

1. Retsgrundlag

2. Situationen pr. 31.12.2002

3. Fondens midler

3.1. Overførsler fra Den Europæiske Unions almindelige budget i løbet af regnskabsåret

3.2. Renteafkast af fondens kapitalanbringelser

3.3. Inddrivelse hos debitorer, der har misligholdt deres forpligtelser

4. Fondens forpligtelser

4.1. Betaling af forfaldne fordringer

4.2. EIB's vederlag

BILAG I

Retsgrundlag for overførslerne fra det almindelige budget til Garantifonden

1. Afgørelser vedrørende overførsel nr. 13/2002

2. Afgørelser vedrørende overførsel nr. 54/2002

BILAG II

Garantifonden - Årsberetning pr. 31. december 2002

1. Fondens udvikling i 2002

2. Fondens situation

2.1 Fondens indtægter pr. 31. december 2002

2.2 Fondens aktiver pr. 31. december 2002

3. Samlet analyse og analyse efter område

3.1 Likviditetsanalyse

3.2 Samlet analyse af fondens resultater

3.3 Analyse efter område

BILAG III.1

Udbetalinger over Garantifonden

BILAG III.2

AFKAST AF GARANTIFONDENS OBLIGATIONSBEHOLDNING

BILAG III.3

Garantifondens konsoliderede balance pr. 31. december 2002

1. Retsgrundlag

I henhold til Rådets forordning (EF, Euratom) nr. 2728/94 af 31. oktober 1994 (herefter benævnt "forordningen") er der oprettet en garantifond for aktioner i forhold til tredjelande med henblik på at betale Fællesskabets kreditorer, såfremt modtageren af et lån, der er ydet eller garanteret af Fællesskabet, ikke opfylder sine forpligtelser (EFT L 293 af 12.11.1994, s. 1-4).

I overensstemmelse med artikel 6 i denne forordning har Kommissionen overdraget den finansielle forvaltning af fonden til Den Europæiske Investeringsbank (EIB) ved en aftale indgået mellem Fællesskabet og EIB den 23. november 1994 i Bruxelles og den 25. november 1994 i Luxembourg (herefter benævnt "aftalen").

I artikel 8, stk. 2, i aftalen hedder det, at "Banken hvert år inden den 1. marts tilsender Kommissionen en beretning om fondens situation og om forvaltningen af fonden samt fondens forvaltningsregnskab og balance for det foregående år". Et uddrag af denne beretning for 2002 er vedlagt som bilag II.

Endvidere hedder det i artikel 7 i forordningen om oprettelse af fonden, at Kommissionen senest den 31. marts hvert år skal forelægge Europa-Parlamentet, Rådet og Revisionsretten en beretning om Garantifondens situation og om forvaltningen af fonden i det foregående år.

2. Situationen pr. 31.12.2002

Ved afslutningen af regnskabsåret 2002 androg fondens disponible midler 1 646 291 687,98 EUR (bilag III.1). Dette beløb har siden fondens oprettelse været sammensat af:

-overførsler til fonden (2 198 599 500,00 EUR)

-de forskellige regnskabsårs resultater (456 474 871,71 EUR) ekskl. provisioner og morarenter

-for sene tilbagebetalinger fra tredjelande (568 217 579,44 EUR)

-forpligtelser svarende til ikke-betalt vederlag til EIB (737 316,27 EUR)

-minus udbetalte garantibeløb (468 662 140,15 EUR) og tilbagebetaling af overskydende beløb fra fonden (1 009 520 000,00 EUR).

Den 31. december 2002 beløb fondens midler minus vederlag til EIB sig til 1 645 554 371,71 EUR.

Den konsoliderede balance (bilag III.3) andrager 1 646 291 687,98 EUR og er primært sammensat af 299 500 000,00 EUR i tidsindskud (bankindskud), 1 863 221,88 EUR i indskud på anfordring og 1 311 255 202,45 EUR i værdipapirbeholdning.

Ifølge artikel 3 i forordningen om oprettelse af fonden skal dennes midler være af passende størrelse, dvs. andrage et målbeløb på 9 % af Fællesskabets samlede forpligtelser (hovedstol og forfaldne, ikke-betalte renter) i forbindelse med hver enkelt transaktion.

Udeståendet på udlån og lånegaranti til tredjelande plus forfaldne, ikke-betalte renter androg pr. 31.12.2002 i alt 15 357 955 465,62 mio. EUR, hvoraf de forfaldne, ikke-betalte renter tegnede sig for 142 811 943,97 mio. EUR.

Forholdet mellem fondens kapital og udestående som defineret i forordning nr. 2728/94 er 10,71 %, hvilket er over de 9 %, der er fastsat som målbeløb. Der skal derfor tilbageføres beløb fra fonden til Den Europæiske Unions almindelige budget, jf. artikel 3, stk. 3, i forordningen, da fondens målbeløb er nået. Det pågældende beløb er på 263 330 000,00 mio. EUR.

I de følgende afsnit gøres der mere detaljeret rede for, hvorledes udviklingen i fondens indtægter og udgifter har været i 2002.

3. Fondens midler

3.1. Overførsler fra Den Europæiske Unions almindelige budget i løbet af regnskabsåret

I forordning nr. 1149/99 af 25. maj 1999 om ændring af forordning nr. 2728/94 om oprettelse af en garantifond for aktioner i forhold til tredjelande bestemmes det i artikel 1, at fonden tilføres midler ved tilførsler fra det almindelige budget svarende til 9 % af det beløb (hovedstol), der modsvarer de pågældende låne- og lånegarantitransaktioner, indtil fonden når op på målbeløbet. I denne artikel i forordningen er det endvidere fastsat, at indbetalingssatsen i forbindelse med nye transaktioner hæves til 10 %, hvis fondens midler efter indfrielse af garantiforpligtelser som følge af en misligholdelse kommer til at ligge under 75 % af målbeløbet (EFT L 139 af 2.6.1999, s. 1-2).

Retsgrundlaget for tilførslen af midler til fonden beskrives i bilag I.

I henhold til Rådets beslutning 1994/729/EF af 31. oktober 1994 om budgetdisciplin opføres der en reserve til lån og lånegarantier på det almindelige budget. På den dertil oprettede budgetpost opførtes i 2002 213 mio. EUR i formålsbestemte bevillinger med det formål at dække Garantifondens behov for tilførsel af midler ved overførsler til den budgetpost, hvor tilførslerne til Garantifonden opføres (EFT L 293 af 12.11.1994, s. 14-18).

På dette retsgrundlag vedtog budgetmyndigheden i 2002 fire bevillingsoverførsler til Garantifonden på tilsammen 170 490 000 EUR.

-Overførsel 13/2002 vedrørende et beløb på 166 720 000 EUR. Formålet med denne første overførsel ved regnskabsårets begyndelse var at tilføre Garantifonden midler i medfør af Rådets afgørelser af henholdsvis 24. januar 1994, 19. maj 1998, 22. april, 29. november og 22. december 1999, 6. november 2001 i overensstemmelse med de nærmere regler, der er fastsat i bilaget til forordningen om oprettelse af fonden.

-Overførsel 54/2002 vedrørende et beløb på 3 770 000 EUR. Formålet med denne fjerde overførsel var at tilføre Garantifonden midler som følge af det lån, som Rådet godkendte den 12. juli og 5. november 2001. De for denne overførsel relevante afgørelser er anført i bilag I.

Den første årlige overførsel til Garantifonden fandt sted den 1. juli 2002 som led i udligningsmekanismen med tilbagebetaling af Garantifondens overskud. Den anden overførsel blev udbetalt til Garantifonden med valørdato den 8. januar 2003.

3.2. Renteafkast af fondens kapitalanbringelser

Fondens midler investeres i overensstemmelse med principperne for forvaltning af fondens midler, der er fastlagt i bilaget til aftalen af 25. november 1994 mellem Fællesskabet og EIB som ændret ved tillægsoverenskomst nr. 1 af 17./23. september 1996 og tillægsoverenskomst nr. 2 af 26. april/ 8. maj 2002.

Ved tillægsoverenskomst nr. 2 blev investeringsprincipperne ændret for at justere en overlikviditet på over 50 % af fondens midler, som begrænser fondens afkast. Reglen, hvorefter mindst en tredjedel af fondens midler skal placeres i kortfristede instrumenter (højst 1 år) blev overholdt. Disse instrumenter blev udvidet til at omfatte variabelt forrentede instrumenter uafhængigt af deres løbetid, fastforrentede instrumenter med en restløbetid på højst 1 år uafhængigt af deres oprindelige løbetid. Ved udløb (dvs. efter højst 1 år) indløses de fastforrentede papirer således til 100 % af deres nominelle værdi, mens de variabelt forrentede papirer uanset deres restløbetid til enhver tid kan sælges til en pris i nærheden af 100 %. Af hensyn til ligevægten mellem de forskellige instrumenter, for hvilke likviditeten overvåges, placeres mindst 18% (det dobbelte af indbetalingssatsen) på pengemarkedet, især som bankindskud. Denne struktur skal øge fondens afkast men samtidig sikre et fornuftigt likviditetsniveau.

Som følge af nedbringelsen af den overskydende likviditet så man i 2002 en gradvis forøgelse af den andel af porteføljen, som investeres i fastforrentede papirer ledsaget af en forlængelse af løbetiden fra 2,5 år de foregående år til 4,2 år i 2002. Dette har betydet en væsentlig forøgelse af fondens globale afkast.

Kommissionen og EIB har sammen opstillet en liste over banker, der er bemyndiget til at modtage indskud fra fonden. Den oprindelige liste er blevet revideret flere gange i forståelse med Kommissionen for at tage hensyn til de seneste ændringer, der er sket i vurderingen af bankerne. Der er tale om banker, der for størstedelens vedkommende er tilsluttet EUR-clearingsystemet. De har alle opnået en kreditvurdering på mindst A1 (langfristet) og P1 (kortfristet) hos Moody's eller en tilsvarende kreditvurdering hos Standard & Poors eller hos Fitch. Kapitalanbringelser i disse banker er omfattet af bestemmelser, der tilsigter en god risikospredning.

I 2002 androg renteafkastet af bankindskud og værdipapirinvesteringer 75 437 331,41 EUR fordelt som følger:

-Bankindskud: 12 898 616,22 EUR. Der er tale om en opgørelse pr. 31. december 2002, der både tager hensyn til renter af bankindskud (14 229 202,09 EUR) og renter påløbet i 2002 (-1 330 585,87 EUR). De påløbne renter er renter, der ikke er modtaget af fonden ved regnskabsårets udgang, men først senere samtidig med indskuddenes udløbsdato. I det rentebeløb, der tilskrives pr. 31.12.2002 (1 389 568,47 EUR), fratrækkes de renter, der vedrører 2001, men som først er modtaget i 2002 (2 720 154,34 EUR).

-Anfordringskonti: 175 770,26 EUR i tilskrevne renter.

-Værdipapirer: 61 001 453,32 EUR. Værdipapirafkastet stammer fra værdipapirinvesteringer foretaget i overensstemmelse med investeringsprincipperne i den aftale, der bemyndiger EIB til at forvalte fondens disponible midler. Dette afkast skal dog nedsættes med 2 712 785,37 EUR for udgifter i løbet af regnskabsåret til et beløb svarende til forskellen mellem indgangsværdien og udbetalingen, tidsmæssigt fordelt på papirernes resterende løbetid (svarende til kursreguleringen på resultatopgørelsen).

Renteafkastet er opført i regnskabsårets resultater.

3.3. Inddrivelse hos debitorer, der har misligholdt deres forpligtelser

Da fonden ikke har haft garantiinterventioner i regnskabsåret 2002, og der ikke har været mobiliseret midler til dækning af forfaldne fordringer (samtlige fordringer blev inddrevet i regnskabsåret 2001), er det samlede inddrevne beløb det samme som pr. 31. december 2001: 568 217 579,44 EUR.

4. Fondens forpligtelser

4.1. Betaling af forfaldne fordringer

I 2002 foretog fonden ikke garantiinterventioner.

4.2. EIB's vederlag

I henhold til artikel 6 i aftalen om fondens forvaltning mellem Kommissionen og EIB oppebærer EIB en årlig provision på 0,125 % af fondens gennemsnitlige månedlige aktiver. Dette vederlag tages bl.a. under hensyn til fondens stigende aktiviteter op til fornyet overvejelse ved udgangen af det år, hvor fondens disponible midler når op på 300 mio. ECU, dog senest tre år efter den første indbetaling til fonden er sket.

Da fonden ved udgangen af 1995 nåede op på 300 mio. ECU, blev EIB's vederlag taget op til fornyet overvejelse. I en tillægsoverenskomst af 17. september og 23. september 1996 til aftalen mellem EIB og Fællesskabet blev det fastsat, at bankens årlige vederlag nedsættes til 0,05 % af fondens midler. Denne sats er blevet anvendt med tilbagevirkende kraft pr. 31. december 1994.

Det er i en anden tillægsoverenskomst af 26. april og 8. maj 2002 fastsat, at bankens vederlag beregnes ved hjælp af de degressive årlige provisionssatser, der gælder for hver af trancherne i fondens aktiver. Dette vederlag beregnes på grundlag af fondens gennemsnitlige beholdning af aktiver.

Da aftalen er gældende med tilbagevirkende kraft pr. 1. januar 2001, er bankens vederlag for 2002 fastsat til 737 316,27 EUR, der opføres på resultatopgørelsen og bogføres som en periodeafgrænsningspost under balancens passiver. Betalingen heraf til EIB vil finde sted i første halvår af 2003.

BILAG I

Retsgrundlag for overførslerne fra det almindelige budget til Garantifonden

Ifølge bilaget til forordning nr. 2728/94 om retningslinjer for tilførslerne til Garantifonden foretages disse tilførsler, for så vidt angår långivnings- og lånoptagelsestransaktioner eller garantier til finansieringsorganer inden for en rammeordning, der strækker sig over flere år, og som har mikroøkonomisk eller strukturelt sigte, i årlige trancher, der beregnes på grundlag af de årlige beløb, der er angivet i finansieringsoversigten i Kommissionens forslag, i givet fald justeret på baggrund af Rådets afgørelse.

For så vidt angår Fællesskabets øvrige långivnings- og lånoptagelsestransaktioner, f.eks. betalingsbalancelån til tredjelande i en eller flere trancher, beregnes tilførslerne til fonden på grundlag af transaktionens samlede beløb, som vedtaget af Rådet.

I 2002 blev der af garantireserverne foretaget overførsler efter disse retningslinjer:

1. Afgørelser vedrørende overførsel nr. 13/2002

-EIB-Middelhavsprotokoller: som led i det finansielle samarbejde med landene i Middelhavsområdet stilles der for EIB's lån til disse lande en global garanti svarende til 75 % af samtlige de lån, der er blevet ydet til disse lande.

-EIB-Ruslands Østersøkyst: Rådets afgørelse af 6. november om en fællesskabsgaranti til Den Europæiske Investeringsbank mod tab i forbindelse med en særlig långivningsaktion til fordel for udvalgte miljøprojekter i området langs Ruslands Østersøkyst som led i den nordlige dimension. Finansieringen, der ydes i form af EIB-lån beløber sig til 100 mio. EUR (EFT L 292 af 9. november 2001, s. 41-42).

-Rådets afgørelse 2000/24/EF af 22. december 1999 om en fællesskabsgaranti til Den Europæiske Investeringsbank mod tab i forbindelse med lån til projekter uden for Fællesskabet (Central- og Østeuropa, Middelhavslandene, Latinamerika og Asien samt Den Sydafrikanske Republik). Garantien er begrænset til et samlet lånebeløb på 18 140 mio. EUR over en periode på 7 år fra 1. februar 2000 for de central- og østeuropæiske lande, Middelhavslandene og landene i Latinamerika og Asien og fra 1. juli 2000 for Sydafrika, og den udløber den 31. januar 2007 for alle områder (EFT L 9 af 13.1.2000, s. 24-26).

-Rådets afgørelse 1999/786/EF af 29. november 1999 om en fællesskabsgaranti til Den Europæiske Investeringsbank (EIB) mod tab i forbindelse med lån til projekter til genopbygning af de jordskælvsramte områder i Tyrkiet. Der er et samlet loft på 600 mio. EUR for disse lån, som skal ydes over en periode på tre år (EFT L 308 af 3.12.1999, s. 35-37).

-Rådets afgørelse 1999/282/EF af 22. april 1999 om makrofinansiel bistand på 20 mio. EUR til Albanien. Lånet, for hvilket der endnu ikke er indgået nogen låneaftale, vil sandsynligvis ikke blive udnyttet inden for rammerne af denne afgørelse (EFT L 110 af 28.4.1999, s. 13-15).

2. Afgørelser vedrørende overførsel nr. 54/2002

-Rådets afgørelse 2002/639/EF af 12. juli 2002 om supplerende makrofinansiel bistand til Ukraine, der ophæver Rådets afgørelse 1998/592/EF af 15. oktober 1998 . Bistanden i form af lån beløber sig til 110 mio. EUR (EFT L 209 af 6.8.2002, s. 22-23).

-Rådets afgørelse 2002/882/EF af 5. november 2002 om yderligere makrofinansiel bistand til Forbundsrepublikken Jugoslavien. Bistanden i form af lån beløber sig til 55 mio. EUR (EFT L 308 af 9. november 2002, s. 25-27).

-Rådets afgørelse 2002/883/EF af 5. november 2002 om supplerende makrofinansiel bistand til Bosnien-Hercegovina. Bistanden i form af lån beløber sig til 20 mio. EUR (EFT nr. L 308 af 9.11.2002, s. 28-29).

-

BILAG II

Garantifonden - Årsberetning pr. 31. december 2002

1. Fondens udvikling i 2002

1.1. Fondens samlede aktiver beløb sig pr. 31. december 2002 til 1 612,6 mio. EUR (jf. punkt 2.2.) mod 1 744,7 mio. EUR pr. 31. december 2001; det vil sige en stigning på 132,1 mio. EUR.

>REFERENCE TIL EN GRAFIK>

Fig.1: Aktivernes udvikling i 2002.

1.2. I 2002 fik to væsentlige forhold indflydelse på fondens aktiver:

Den 23.10.2001 registrerede fonden Forbundsrepublikken Jugoslaviens indbetaling af sine restancer og tilhørende provisioner. Den 29.5.2002 modtog fonden 5,1 mio. EUR fra EIB som delvis tilbageførsel af dens provision i overensstemmelse med skrivelse af 13.5.2002 fra Klaus Regling til EIB's formand Philippe Maystadt.

Fonden registrerede pr. 31.12.2001 et overskud i aktiverne på 372,4 mio. EUR og fik den 1.7.2002 tilført 166,7 mio. EUR. Forskellen (205,7 mio. EUR) blev overført til Kommissionen. De samlede tilførsler for 2002 androg således 171,8 mio. EUR (166,7 mio. EUR + 5,1 mio. EUR).

1.3. Indtægterne efter område svarede til aktivernes fordeling på obligationsmarkedet og pengemarkedet, således som det er aftalt mellem EIB og Kommissionen. Forvaltningsresultatet androg således 71,8 mio. EUR pr. 31.12.2002 mod 69,6 mio. EUR pr. 31.12.2001. Afkastet af obligationsbeholdningen (inkl. kursgevinster ved salg og efter kursreguleringer) beløb sig til 59,7 mio. EUR og udgjorde ca. 83 % af resultatet pr. 31.12.2002. Afkastet af pengemarkedsporteføljen androg 12,9 mio. EUR svarende til 18 % af det samlede resultat. Resten (-1 %) udgør provisioner og finansielle omkostninger(se bilag III.1).

2. Fondens situation

2.1 Fondens indtægter pr. 31. december 2002

Garantifondens saldo steg fra 1 494 mio. EUR pr. 31. december 2001 til 1 294 mio. EUR pr. 31. december 2002, hvilket er et fald på 200 mio. EUR eller over 13 %.

Udviklingen kan forklares med de bevægelser, der fremgår af nedenstående tabel:

>TABELPOSITION>

I perioden 1.1.2002 til 31.12.2002 foretog fonden ingen garantiinterventioner og ej heller inddrivelse af interventionsbeløb hos debitorer, som misligholdt deres forpligtelser.

2.2 Fondens aktiver pr. 31. december 2002

Pr. 31. december 2002 beløb fondens aktiver sig til 1 612,6 mio. EUR, og de fordelte sig som vist nedenfor. Det skal bemærkes, at fonden kun opererer med EUR.

-299.5 mio. EUR i form af pengebeholdning (interbankindskud på tid)

-1.9 mio. EUR på anfordringskonti

-1311,2 mio. EUR i form af investeringspapirer (fast eller variabelt forrentede) (se tabellen under punkt 3.1.).

3. Samlet analyse og analyse efter område

3.1 Likviditetsanalyse

Den fastforrentede del af porteføljen er blevet styrket, således som det blev aftalt mellem EIB og Kommissionen i løbet af 2001. Det var navnlig i løbet af det fjerde kvartal af 2001, at denne strategi blev ført ud i livet, samtidig med at løbetiden blev forlænget.

Pr. 31. december 2002 udgjorde den fastforrentede del således godt 2/3 af obligationsbeholdningen, mens den i de foregående år havde ligget på omkring 50 % i henhold til daværende strategi. Løbetiden for denne del er omkring 4,22 år (fordeling af investeringer med løbetider mellem 0 og 10 år) mod et niveau mellem 2,20 år og 2,50 år de foregående år (mellem kun 0 og 5 år).

Fordelingen af Garantifondens midler pr. 31.12.2002:

>TABELPOSITION>

3.2 Samlet analyse af fondens resultater

Samlet set har Garantifondens aktiviteter givet en nettoindtægt på 718,8 mio. EUR svarende til et gennemsnitligt afkast på 4,21 % [1] med gennemsnitlige beløb på 1 682 mio. EUR. EURIBID-rentesatsen for anbringelser på 3 mdr. udgjorde i samme periode 3,20 %, hvilket giver et samlet spread på plus 101 basispoint over referencetallet (jf. punkt 3.3.1.)

[1] Beregningsgrundlaget for det samlede afkast er: act/360.

Indtægter fra kapitalanbringelser og -investeringer fordelte sig som følger pr. 31.12.2002:

>REFERENCE TIL EN GRAFIK>

3.3 Analyse efter område

3.3.1 Analyse af udviklingen i likviditeten

Afkastet af kapitalanbringelserne udgjorde i 2002 gennemsnitlig 3,33 % mod gennemsnitligt 3,21 % for referencetallet.

Det således beregnede spread ligger 12 basispoint over den variable EURIBID-referencesats for anbringelser på 3 måneder [2] for 2002 mod et spread på 31 basispoint i 2001. Det er værd at bemærke, at dette spread ikke viser den margen, der opnås ved transaktionernes start, og at der heller ikke tages hensyn til denne margen ved beregning af afkastet.

[2] "Likviditetsspreadet" er lig med rentespændet mellem på den ene side det opnåede afkast på interbankmarkedet og på den anden side referencetallet svarende til EURIBID-rentesatsen for anbringelser på 3 mdr.

>TABELPOSITION>

Interbankanbringelserne havde et renteafkast på 12,9 mio. EUR i 2002 for gennemsnitlige beløb på 381 mio. EUR.

Udviklingen i afkastet og i referencesatsen for 2002. Nedenstående figur viser satserne for kortfristede kapitalanbringelser i forhold til EURIBID-referencesatsen for anbringelser på tre måneder.

>REFERENCE TIL EN GRAFIK>

Fig. 2: Udviklingen i afkastet i forhold til referencetallet

Beregningen af dette afkast baseres på en sammenligning mellem afkastet af anbringelser på pengemarkedet, almindeligvis 3 måneder, og det dagligt beregnede gennemsnit af LIBID-renten for 3 måneder. Følgelig afspejler referencetallet dagligt den gennemsnitlige udvikling i LIBID-renten for 3 måneder, mens "buy and hold"-anbringelser først senere afspejler denne udvikling. Resultatet er en automatisk effekt, som kommer til udtryk på følgende måde:

-I en periode med faldende kortfristede renter vil afkastet af pengemarkedsanbringelser have tendens til at ligge højere end referencetallet (fig. 2, perioden juni-december 2002)

-I en periode med stigende pengemarkedsrenter over en relativt lang periode (6 måneder) vil afkastet af pengemarkedsanbringelser derimod have tendens til at nærme sig referencetallet (fig. 2, perioden januar-juni 2002)

Counterpartmidlernes profil

I overensstemmelse med den indgåede aftale mellem Det Europæiske Fællesskab og EIB om Garantifondens forvaltning er alle anbringelser afhængige af, at der indskydes counterpartmidler med en kreditvurdering på mindst A1.

>REFERENCE TIL EN GRAFIK>

Fig. 3: De kortfristede anbringelsers fordeling efter counterpartmidlerne pr. 31.12.2002

Geografisk fordeling

Den geografiske fordeling af fondens kortfristede interbankanbringelser (gennemsnitlige kapitalanbringelser) for 2002:

>REFERENCE TIL EN GRAFIK>

Fig. 4 : Kortfristede interbankanbringelser: geografisk fordeling af gennemsnitlige kapitalanbringelser

EIB søger at fordele sine investeringer geografisk på alle medlemsstaterne, samtidig med at afkastene forbliver konkurrencedygtige.

3.3.2 Analyse af resultaterne, hvad angår obligationsbeholdningen

Obligationsbeholdningen, der skal betragtes som en langsigtet investeringsportefølje, består af værdipapirer i euro, der ikke forventes videresolgt inden den endelige forfaldsdato; pr. 31. december 2002 udgjorde beholdningen af fastforrentede papirer med en restløbetid på under 3 måneder 23,7 mio. EUR og en restløbetid på mellem 3 måneder og 1 år 102,2 mio. EUR; de øvrige fastforrentede papirer med en restløbetid på mellem 1 og 10 år beløb sig til 985,3 mio. EUR, mens de variabelt forrentede papirer androg 200,0 mio. EUR.

Afkastet af obligationsbeholdningen udgjorde pr. 31. december 2002 58,3 mio. EUR med følgende fordeling:

Renteindtægter // 61 001 453,32

Kursreguleringer // -2 712 785,37

// 58 288 667,95

Desuden opnåedes der ved salget af tre værdipapirer en kursgevinst på 1,4 mio. EUR. Disse værdipapirer (Jumbo-Pfandbriefe) blev i overensstemmelse med forvaltningsretningslinjerne solgt, fordi kreditvurderingen for disse papirer var faldet fra Aaa til Aa1 eller Aa2. Det samlede afkast af porteføljen beløber sig således til 59,7 mio. EUR.

Obligationsbeholdningens indgangsværdi er lig med anskaffelsesprisen. Forskellen mellem denne og indfrielsesværdien er afhængig af kursen fordelt pro rata temporis over de enkelte obligationers restløbetid. Obligationsbeholdningens pålydende værdi var pr. 31. december 2002 1 298,4 mio. EUR mod en bogført værdi på 1 311,3 mio. EUR (inkl. kursreguleringer).

Afkastet af obligationsbeholdningen udgjorde 4,48 % [3] pr. 31 december 2002 i forhold til 4,61 % pr. 31. december 2001. Beregnet ved hjælp af et samlet referencetal (sammensat af Salomon-indekset for fastforrentede papirer [4] og EURIBID 3 mdr. for variabelt forrentede værdipapirer), har det samlede spread været på plus 73 basispoint i forhold til afkastet på 3,75% for dette sammensatte referencetal (jf. bilag 2). Dette positive resultat skyldes i vid udstrækning det generelle rentefald i 2002. De nye investeringer skete fortrinsvis i papirer med en løbetid på 5 til 10 år, hvilket resulterer i en væsentlig forlængelse af porteføljens løbetid.. Man bør være opmærksom på, at afkastet af referencetallet afspejler de konstaterede renteudsving, mens afkastet af porteføljen afspejler et gennemsnitligt afkast, som er baseret på købsprisen.

[3] Beregningsgrundlaget for obligationsbeholdningen er: act/365.

[4] Dette referencetal vil blive ændret, når EIB og Kommissionen officielt har godkendt den nye strategi, så tallet afspejler løbetidens forlængelse og muligheden for at investere i papirer med en løbetid på op til 10 år.

Renteudviklingen for de tyske statsobligationer i 2002 (kilde: Bloomberg):

>TABELPOSITION>

Til orientering kan det anføres, at markedsværdien af obligationsbeholdningen pr. 31. december 2002 udgjorde 1355,10 mio. EUR mod en bogført værdi på 1 311,3mio. EUR (inkl. kursreguleringer); det vil sige en urealiseret gevinst på 43,84 mio. EUR sammenholdt med et urealiseret tab på 4,70 mio. EUR med en bogført værdi på 1 244,1 mio. EUR pr. 31. december 2001 - en udvikling, som stadig kan tilskrives det generelle rentefald i 2002.

Målingen af afkast forventes ændret i 2003. Som følge af den planlagte ændring i fondens investeringsstrategi blev det besluttet at koncentrere geninvesteringerne i obligationer på en bestemt periode i løbet af året. Afkastet af disse geninvesteringer opgøres og sættes i forhold til det tidspunkt, hvor de foretages. Det opgøres på grundlag af forskellen mellem afkastet af de erhvervede papirer og afkastet af papirer med samme løbetid, som indgår i IBOXX-indeksene, og som observeres i den periode, hvor geninvesteringerne foretages.

Udviklingen i markedsværdien i forhold til den bogførte værdi i 2002

>REFERENCE TIL EN GRAFIK>

Fig.5: Udviklingen i markedsværdien i forhold til den bogførte værdi i 2002

Pr. 1. januar 2002 skulle der indfries obligationer for følgende beløb:

108 mio. EUR for fastforrentede obligationer

202 mio. EUR for variabelt forrentede obligationer

i alt 310 mio. EUR.

Ved udgangen af april var der imidlertid blevet indfriet obligationer for et samlet beløb på ca. 188 mio. EUR. For at begrænse timing-risikoen besluttede EIB at fordele geninvesteringen af tilsvarende beløb i perioden mellem januar og maj 2002 af midler fra pengemarkedsanbringelser. Ved udgangen af maj måned var der således investeret samme beløb i værdipapirer som ved årets begyndelse, og eftersom fonden i juli måned fik tilført store midler, blev det ikke nødvendigt at supplere den fastforrentede del af porteføljen. Efter at disse midler var blevet tilført, blev der foretaget yderligere investeringer med henblik på en tilpasning til den tilstræbte porteføljefordeling. Endelig medførte de hastigt faldende renter i andet kvartal en kraftig forøgelse af de potentielle gevinster.

Fordeling af porteføljen på papirer med fast og variabel rente

>REFERENCE TIL EN GRAFIK>

Fig.6: Fordeling af porteføljen på papirer med fast og variabel rente pr. 31.12.2002

Udviklingen i indfrielsen af obligationsporteføljen:

>REFERENCE TIL EN GRAFIK>

Fig.7: Obligationsportefølje: udviklingen i indfrielser pr. 31.12.2002

Det sidste af de fastforrentede obligationer udløber den 13.9.2012

Udstederprofil

Alle værdipapirer har følgende kendetegn:

-de er udstedt af EU's medlemslande, institutioner, som EU stiller garanti for, G10 eller mellemstatslige organisationer

-de er udstedt af andre selvstændige stater med en kreditvurdering på mindst AA3 eller

-de er udstedt af andre med en kreditvurdering på Aaa.

Udstederprofilen så ud som følger den 31. december 2002:

>REFERENCE TIL EN GRAFIK>

Fig.8: Udstederprofil den 31. december 2002

BILAG III.1

Udbetalinger over Garantifonden

>REFERENCE TIL EN GRAFIK>

BILAG III.2

AFKAST AF GARANTIFONDENS OBLIGATIONSBEHOLDNING

>REFERENCE TIL EN GRAFIK>

Afkastet af obligationsporteføljen opgøres ud fra forskellen udtrykt i basispoint mellem afkastet af porteføljen beregnet på grundlag af afkastene ved erhvervelsen af obligationerne i porteføljen og afkastet af det sammensatte referencetal beregnet på grundlag af YTM på tidspunktet for rapporten. I denne indgår afkastet af Salomon-referencetallet og LIBID-renten for 3 måneder i forhold til andelen af henholdsvis fastforrentede og variabelt forrentede obligationer i porteføljen.

BILAG III.3

Garantifondens konsoliderede balance pr. 31. december 2002

>REFERENCE TIL EN GRAFIK>